section_heading: Prva generacija Ford Focusa
paragraph_text: Prva generacija je započela ravnopravnu bitku s glavnim rivalom, VW Golfom. S obzirom na nov izgled Ford je do 2002. godine uz Focus prodavao i Escort. Glavna vrlina Focusa je upravljivost koju nitko ne može nadmašiti u klasi. Focus je napravljen na novoj platfromi koju dijeli samo s Ford Transitom Connect. Premda je Focus donio mnogo svježine u klasi golf je još uvijek bio na vrhu najviše zbog kvalitete materijala, završne obrade, udobnosti te naravno ugleda. 2001. godine napravljen je facelift koji je donio novi prednji odbojnik, opcionalni Xenon svjetla, 6-dics CD changer, navigacijski system, nove boje i još neke detalje. <br /> Za razliku od Escorta koji je bio klasičan automobil bez nekog izričaja i prepoznatljivosti Ford je s Focusom krenuo u svoj New Edge program dizajna ali i još važnijih stvari. Fordov odjel za dinamiku osnovan 1993. godine je već počeo djelovati na Escortu i tada novom Mondeu no prijelaz s ere stražnjeg pogona sa Scorpia, Sierra-e i ostalih nije imao nikakav učinak u poboljšanju firminog ugleda. S novim Focusom Ford je krenuo u novu eru. Osim novog stylinga od prve generacije Focusa Ford je dobio ugled proizvođača automobila fantastičnih voznih svojstava. Sve je počelo novom C170 platformom koja je predstavila Fordov Control blade stražnji neovisni ovjes koji je pružao daleko bolja vozna svojstva nego tadašnji rivali poput Astre i Golfa koji su koristili polukrutu osovinu. Do kraja 2001. godine Focus se prodao u preko 900000 primjeraka što je bio dobar znak i predstavljanje novih sportskih modela.